Polisieduiker een van vyf wat in Oos-Kaap sterfSwaar reën het die naweek oor groot dele van die Oos-Kaap uitgesak. (Foto: @ZiyaMadlakes/Twitter) Minstens vyf mense, onder wie ŉ polisieduiker, is dood in kitsoorstromings weens swaar reën in die Oos-Kaap. “Ons het tot dusver vyf sterftes gehad, wat ŉ polisieduiker insluit,” het Oscar Mabuyane, Oos-Kaapse premier, Sondag tydens ŉ besoek aan die geraakte gebiede gesê. Swaar reën het Saterdag oor die suidoostelike dele van die provinsie, wat Mdantsane en Oos-Londen insluit, uitgesak en het binne enkele ure plek-plek groot oorstromings veroorsaak. Mdantsane is een van die woongebiede wat die ergste getref is. Pray for Mdantsane. pic.twitter.com/t8cZoaYqoh — PUTSOUTHAFRICANS1st (@Sine12356) January 8, 2022